*boarder*girl* - 16.12.2007, 17:01    ja scho... aber s hätt o schlimmer chönne cho... ä kollegin vo mir het wöue lere borde när isch si zerscht mau gfare u äs het se hönne wüescht vermäit u när het si gad beidi hangglänk broche... aso vo däm här hani ja no glück gha... aber i bi äbä o  säuber tschud gsi i ha äbä kener richtige border händtsche anne gha d.h. settigi oni schine u das isch haut scho ni so gschid.  aber so zur info me chasech o bi angerne sportarte öppis bräche. z.B. mini kollegin vo gstaad...  aso i verzeue iz di gschicht...  s het früsch gschneit gha... när isch si mit ere angere kollegin ga schlittle so ä hoger ab u när het uf dere piste genau ei schtäcke gha. nume eine. u was mache di zwöi hüener? si fare mau vo gas i dä pfoschte ine... di einti bricht sech  dr dume u di angeri het chrücke brucht...  oder äs angers mau het mini kollegin gschnebäuelet u sech dr dume broche das si het müesse ga operiere...  aso i würd ufpasse dr winter isch vou gfare... *grins*